text: Svømmehaller moderniseres
  23 januar 2013 kl. 17.32
  Hele 33 svømme- og idrætshaller i Vejle, Fredericia, Middelfart og Kolding kommuner skal igennem en større energioptimering.
  Det er blandt andet elementer som ventilation, gamle lysinstallationer samt opvarmning af hallerne, der skal forbedres, skriver Byggeriets Dagblad Licitationen.
  - Mange af hallerne er fra samme periode, nemlig omkring 1960'erne og 1970'erne, og derfor er det mange af de samme udfordringer, de står over for, udtaler udviklingskonsulent i Trekantområdet Danmark, Jakob Lorentzen.
  